แมคดอนเนลล์ดักลาส ดีซี-9

แมคดอนเนลล์ดักลาส ดีซี-9 () เป็นอากาศยานไอพ่นลำตัวแคบ ที่ออกแบบโดยดักลาสแอร์คราฟท์คอมปะนี เดิมผลิตและดำเนินการในชื่อ ดักลาส ดีซี-9 ก่อนที่เปลี่ยนมาใช้ชื่อปัจจุบันเมื่อเดือนสิงหาคม ค.ศ. 1967 ที่ดักลาสได้ผนวกกิจการเข้ากับแมคดอนเนลล์แอร์คราฟท์เพื่อก่อตั้งแมคดอนเนลล์ดักลาส ภายหลังการเปิดตัวอากาศยานดีซี-8 ในปี 1959 ดักลาสสนใจที่จะผลิตอากาศยานที่เหมาะกับเส้นทางระยะสั้น โดยได้เริ่มมีการศึกษาการออกแบบในช่วงต้นปี 1958 และได้รับการอนุมัติโครงการพัฒนาอากาศยานไอพ่นขนาดเล็กรุ่นใหม่ภายใต้ชื่อ ดีซี-9 เมื่อวันที่ 8 เมษายน ค.ศ.1963 ดีซ๊-9-10 รุ่นแรกทำการบินครั้งแรกในวันที่ 25 กุมภาพันธ์ ค.ศ. 1965 และได้รับการรับรองในวันที่ 23 พฤศจิกายน และเริ่มเข้าประจำการกับเดลตาแอร์ไลน์ในวันที่ 8 ธันวาคม

ดีซี-9 ขับเคลื่อนด้วยเครื่องยนต์เทอร์โบแฟนแบบบายพาสต่ำแพรตต์แอนด์วิตนีย์ เจที8ดีจำนวนสองเครื่องที่ติดตั้งไว้บริเวณท้ายลำใต้แพนหางในรูปแบบ ที-เทล เพื่อให้มีอากาศพลศาสตร์ของปีกที่ดีขึ้น อากาศยานมีห้องนักบินสำหรับสองคนและบันไดอากาศในตัวเพื่อให้เหมาะกับการดำเนินงานในท่าอากาศยานขนาดเล็ก อากาศยานซีรีส์ 10 มีความยาว 104 ฟุต (32 ม.) สำหรับที่นั่งชั้นประหยัดโดยทั่วไป 90 ที่นั่ง อากาศยานซีรีส์ 30 ซึ่งยาวขึ้น 15 ฟุต (4.5 ม.) สำหรับที่นั่งชั้นประหยัด 115 ที่นั่ง มีปีกที่ใหญ่กว่าและเครื่องยนต์ที่ทรงพลังกว่าสำหรับน้ำหนักขึ้นบินสูงสุดที่สูงขึ้น อากาศยานทำการบินครั้งแรกในเดือนสิงหาคม 1966 และเริ่มให้บริการในเดือนกุมภาพันธ์ ค.ศ. 1967 อากาศยานซีรีส์ 20 มีลำตัวเครื่องบินซีรีส์ 10 แต่ใช้เครื่องยนต์ที่ทรงพลังกว่า และปีกที่ได้รับการปรับปรุงใหม่ของซีรีส์ 30 อากาศยานนี้บินครั้งแรกในเดือนกันยายน ค.ศ. 1968 และเริ่มให้บริการในเดือนมกราคม ค.ศ. 1969 อากาศยานซีรีส์ 40 ได้รับการต่อความยาวอีก 6 ฟุต (2 ม.) สำหรับความจุผู้โดยสาร 125 คน และเครื่องบินซีรีส์ ดีซี-9-50 รุ่นสุดท้ายที่ทำการบินครั้งแรกในปี 1974 จะต่อความยาวอีก 8 ฟุต (2.5 ม.) สำหรับผู้โดยสาร 135 คน
เมื่อการส่งมอบสิ้นสุดลงในเดือนตุลาคม ค.ศ. 1982 ได้มีการผลิตอากาศยานตระกูลดีซี-9 จำนวน 976 ลำ โดยดีซี-9 จะแข่งขันโดยตรงกับ บีเอซี 1-11 ฟอกเกอร์ เอฟ-28 ซูว์ดาวียาซียงการาแวล และโบอิง 737 ออริจินัล

 ผู้ให้บริการ 

ณ เดือนตุลาคม ค.ศ. 2024 มีอากาศยานตระกูลแมคดอนเนลล์ดักลาส ดีซี-9ให้บริการเชิงพาณิชย์ทั้งหมด 29 ลำกับผู้ให้บริการ 7 ราย โดยผู้ให้บริการรายใหญ่ที่สุดสามราย ได้แก่ อาเอโรนาเบสเตเอเซเม (19), อเมริสตาร์ (4), และแอฟริกันเอกซ์เพรสแอร์เวย์ (2)

 อุบัติเหตุและอุบัติการณ์สำคัญ 
ณ เดือนตุลาคม ค.ศ. 2024 อากาศยานตระกูลแมคดอนเนลล์ดักลาส ดีซี-9 ได้ประสบอุบัติเหตุทางการบิน 276 ครั้ง รวมเหตุที่ตัวเครื่องไม่สามารถกลับมาให้บริการหรือซ่อมแซมได้ 156 ครั้ง และมีผู้เสียชีวิตรวมทั้งหมด 3,697 คนในทุกรุ่นAccident summary hull-losses Douglas DC-9, Aviation Safety Network. Retrieved 19 July 2022.fatality statistics Douglas DC-9. Aviation Safety Network. Retrieved 19 July 2022.

 ข้อมูลจำเพาะ 
+ ข้อมูลจำเพาะของแมคดอนเนลล์ดักลาส ดีซี-9อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522 รุ่น -15  -21  -32  -41  -51 นักบิน สองคน ความจุผู้โดยสารในหนึ่งชั้นโดยสาร 90Y@31-32" 115Y@31-33" 125@31-34" 135@32-33" ความจุผู้โดยสารสูงสุด 109 127 128 139 ความจุสินค้า 600 ฟุต³ / 17.0m³ 895 ฟุต³ / 25.3 ม.³ 1,019 ฟุต³ / 28.9 ม.³ 1,174 ฟุต³ / 33.2 ม.³ ความยาว 104 ฟุต 4.8 นิ้ว / 31.82 ม. 119 ฟุต 3.6 นิ้ว / 36.36 ม. 125 ฟุต 7.2 นิ้ว / 38.28 ม. 133 ฟุต 7 นิ้ว / 40.72 ม. ความยาวปีก 89 ฟุต 4.8 นิ้ว / 27.25 ม. 93 ฟุต 3.6 นิ้ว / 28.44 ม. 93 ฟุต 4.2 นิ้ว / 28.45 ม. ความสูง 27 ฟุต 7 นิ้ว / 8.4 ม. 27 ฟุต 9 นิ้ว / 8.5 ม. 28 ฟุต 5 นิ้ว / 8.7 ม. 28 ฟุต 9 นิ้ว / 8.8 ม. ความกว้าง ลำตัวเครื่อง: 131.6 นิ้ว / 334.3 ซม. ภายในห้องโดยสาร: นิ้ว /  ซม. น้ำหนักขึ้นบินสูงสุด 90,700 ปอนด์ / 41,141 กก. 98,000 ปอนด์ / 45,359 kgกก. 108,000 ปอนด์ / 48,988 กก. 114,000 ปอนด์ / 51,710 กก. 121,000 ปอนด์ / 54,885 กก. น้ำหนักเครื่องเปล่า 49,162 ปอนด์ / 22,300 กก. 52,644 ปอนด์ / 23,879 กก. 56,855 ปอนด์ / 25,789 กก. 61,335 ปอนด์ / 27,821 กก. 64,675 ปอนด์ / 29,336 กก. ความจุเชื้อเพลิง 24,743 ปอนด์ / 11,223 กก. 24,649 ปอนด์ / 11,181 กก. เครื่องยนต์ (2×) เจที8ดี-1/5/7/9/11/15/17 เจที8ดี-9/11 เจที8ดี-1/5/7/9/11/15/17 เจที8ดี-9/11/15/17 เจที8ดี-15/17 แรงผลักดัน (2×) -1/7: , -5/-9: , -11: , -15: , -17:  เพดานบิน  ความเร็วขณะบิน มัค 0.84 (556 นอต; 1,029 กิโลเมตรต่อชั่วโมง; 639 ไมล์ต่อชั่วโมง) พิสัยการบิน     


 เครื่องบินที่ใกล้เคียงกัน 
 รุ่นที่ใกล้เคียงกัน 
 โบอิง 717
 แมคดอนเนลล์ดักลาส ซี-9
 แมคดอนเนลล์ดักลาส เอ็มดี-80
 แมคดอนเนลล์ดักลาส เอ็มดี-90
 เครื่องบินที่ใกล้เคียงกัน 
 บีเอซี 1-11
 โบอิง 737
 โคแม็ก เออาร์เจ21
 ดาสโซ แมร์กูร์
 ฟอกเกอร์ เอฟ-28
 ฮอว์กเกอร์ ซิดเดอเลย์ ไทรเดนท์
 ซูว์ดาวียาซียงการาแวล
 ตูโปเลฟ ตู-134
 อ้างอิง 
 แหล่งอ้างอิง 

 บรรณานุกรม 










 แหล่งข้อมูลอื่น 

 Boeing: Historical Snapshot: DC-9/C-9 Transport

 McDonnell Douglas commercial history page for DC-9 series
 DC-9-10/20/30 on Airliners.net and DC-9-40/50 on Airliners.net
 DC-9 History on AviationHistoryOnline.com

หมวดหมู่:เครื่องบินดักลาส
ม
ม
หมวดหมู่:อากาศยานไอพ่นสองเครื่องยนต์